“Hy het vanjaar heelwat beserings gehad en dit sal dalk net die regte ding vir sy selfvertroue wees om vir ons in die Pro14-reeks te speel.”
Sy toekoms as rugbyspeler in Kaapstad is onseker met Bongi Mbonambi die eerste keuse en die moontlikheid dat die 37-jarige Springbok Schalk Brits ook volgende jaar vir die Stormers kan uitdraf (hoewel dít nou moontlik deur die mat geval het).
Met die Pro14-reeks wat weekliks sy kwota beserings bring, sal Ntubeni egter baie welkom in die Baai wees.
Dit het grootliks bygedra tot die Kings se nederlaag van 31-38 teen Leinster op ’n winderige dag in die Madibaz-stadion.
Baie van die Kings se probleme het in die vaste skrums begin, waar die span met ’n rits beserings onder die voorrymanne sukkel.